รัฐบาลไทย-ข่าวทำเนียบรัฐบาล-กรมสรรพากรแนะขั้นตอนยื่นคำขอออกใบกำกับภาษีอิเล็กทรอนิกส์ (E-Tax) รับมาตรการช้อปดีมีคืน 2566
วันศุกร์ที่ 23 ธันวาคม 2565
23/12/2565
กรมสรรพากรแนะขั้นตอนยื่นคําขอออกใบกํากับภาษีอิเล็กทรอนิกส์ (E-Tax) รับมาตรการช้อปดีมีคืน 2566
กรมสรรพากรแนะขั้นตอนยื่นคําขอออกใบกํากับภาษีอิเล็กทรอนิกส์ (E-Tax) รับมาตรการช้อปดีมีคืน 2566
วันที่ 23 ธันวาคม 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า ตามที่รัฐบาลได้ออกมาตรการ “ช้อปดีมีคืน” เพื่อมอบเป็นของขวัญปีใหม่ 2566 แก่ประชาชน ซึ่งเริ่มตั้งแต่วันที่ 1 ม.ค. 2566 ถึงวันที่ 15 ก.พ. 2566 โดยประชาชนที่เสียภาษีเงินได้บุคคลธรรมดา สามารถหักลดหย่อนค่าซื้อสินค้าหรือค่าบริการตามจํานวนที่จ่ายจริงแต่ไม่เกิน 40,000 บาท โดยใช้ใบกํากับภาษีแบบกระดาษหรืออิเล็กทรอนิกส์ตามเงื่อนไขในการลดหย่อนภาษีนั้น
กรมสรรพากร จึงแนะนําช่องทางสําหรับผู้ประกอบการจดทะเบียนภาษีมูลค่าเพิ่มหรือมีหน้าที่ออกใบ สามารถยื่นคําขอจัดทําใบกํากับภาษีอิเล็กทรอนิกส์และใบรับอิเล็กทรอนิกส์ (E-Tax ) เพื่อเข้าร่วมมาตรการช้อปดีมีคืน 2566 ดังนี้
1.ระบบ e-Tax Invoice & e-Receipt สําหรับผู้ประกอบการจดทะเบียนภาษีมูลค่าเพิ่ม
หรือมีหน้าที่ออกใบรับ มีใบรับรองอิเล็กทรอนิกส์ และมีระบบควบคุมภายในที่ดี โดยมีวิธีการสร้างส่งและเก็บรักษาข้อมูลที่เชื่อถือได้ ซึ่งระบบนี้เหมาะกับการออกใบกํากับภาษีจํานวนมากและเป็นระบบบัญชีขนาดใหญ่ โดยเป็นการจัดทําข้อมูลใบกํากับภาษี รวมถึงใบเพิ่มหนี้ ใบลดหนี้ และใบรับ ให้อยู่ในรูปข้อมูลอิเล็กทรอนิกส์ เช่น Microsoft Word, Microsoft Excel, PDF หรือ PDF/A-3 ที่ได้ลงลายมือชื่อดิจิทัล (Digital Signature) ส่งมอบแก่ผู้ซื้อสินค้าหรือผู้รับบริการ ส่วนการนําส่งข้อมูลให้กรมสรรพากรต้องจัดทําข้อมูลอิเล็กทรอนิกส์ให้อยู่ในรูปแบบ XML File ตามมาตรฐานเท่านั้น
สําหรับขั้นตอนการยื่นคําขอจัดทําใบกํากับภาษีอิเล็กทรอนิกส์และใบรับอิเล็กทรอนิกส์ระบบ e-Tax Invoice & e-Receipt มีดังนี้ 1.เข้าเว็บไซต์กรมสรรพากร (www.rd.go.th) เพื่อยื่นคําขอ 2.ดาวน์โหลดโปรแกรม Ultimate Sign & Viewer Free และติดตั้งลงเครื่องคอมพิวเตอร์ 3.เชื่อมต่ออุปกรณ์ Token หรือ HSM ที่จัดเก็บใบรับรองอิเล็กทรอนิกส์กับเครื่องคอมพิวเตอร์ 4.กรอกเลขประจําตัวผู้เสียภาษีอากรและตรวจสอบข้อมูล 5.ลงลายมือชื่อใน บ.อ.01 และข้อตกลง 6.ตรวจสอบอีเมล และสร้างบัญชีผู้ใช้งาน 7.ตรวจสอบรายชื่อผู้ได้รับอนุมัติ บ.อ.01 ได้ที่เว็บไซต์กรมสรรพากร
2.ระบบ e-Tax Invoice by Email สําหรับผู้ประกอบการที่จดทะเบียนภาษีมูลค่าเพิ่มขนาดเล็กที่มีรายได้ไม่เกิน 30 ล้านบาทต่อปี ซึ่งระบบนี้เหมาะกับการออกใบกํากับภาษีจํานวนน้อยและเป็นระบบบัญชีขนาดเล็กโดยเป็นการจัดทําข้อมูลใบกํากับภาษี ใบเพิ่มหนี้ ใบลดหนี้ และใบรับอิเล็กทรอนิกส์ทั้งหมดในรูปแบบ PDF/A-3 มีข้อมูล XML ตามรูปแบบที่กําหนด รับรองเอกสารโดยการประทับรับรองเวลา (Times tamp) จากสํานักงานพัฒนาธุรกรรมทางอิเล็กทรอนิกส์ (สพธอ.) และส่งมอบแก่ผู้ซื้อสินค้าหรือผู้รับบริการผ่าน e-mail ส่วนการนําส่งข้อมูลให้กรมสรรพากรจะเป็นไปโดยอัตโนมัติ
ส่วนขั้นตอนการยื่นคําขอจัดทําใบกํากับภาษีอิเล็กทรอนิกส์และใบรับอิเล็กทรอนิกส์ระบบ e-Tax Invoice by Email มีดังนี้ 1.เข้าเว็บไซต์กรมสรรพากร www.rd.go.th เพื่อยื่นคําขอ 2.กรอกเลขประจําตัวผู้เสียภาษีอากรและตรวจสอบข้อมูล พิมพ์เอกสาร ก.อ.01 เพื่อลงนาม 3.สแกน ก.อ.01 และเอกสารเกี่ยวข้องเพื่ออัปโหลดเอกสาร
4.กรมสรรพากรตรวจสอบความถูกต้องและจัดส่งเอกสารยืนยันทางไปรษณีย์ พร้อมรหัสยืนยัน (Activate Code) 5.ยืนยันตัวตนผ่านทางเว็บไซต์ และกําหนดรหัสผ่าน
ภายใน 15 วันทําการ 6.แจ้งอีเมลที่ประสงค์จะใช้ในการส่งใบกํากับภาษีและใบรับ 7.ตรวจสอบรายชื่อผู้ได้รับอนุมัติ ก.อ.01 ได้ที่เว็บไซต์กรมสรรพากธ
ทั้งนี้ ผู้ประกอบการสามารถดูรายละเอียดเพิ่มเติมได้ที่ https://etax.rd.go.th/ หรือสายด่วน โทร.1161